open-index/open-wikipedia-markdown huggingface dataset:
The Three Sisters (1966)

***The Three Sisters*** er en film fra 1966 som bygger på Anton Tsjekhovs skuespill *[[Tre søstre]]*, regissert av Paul Bogart med Geraldine Page og Shelley Winters i hovedrollene.

## Handling
I en liten russisk by ved århundre-skiftet bor tre søstre (Olga, Irina og Masha) og broren deres Andrei, men de drømmer hele tiden om at de kanskje kan få muligheten til å tilbake til deres tidligere hjem i Moskva, hvor tilværelsen er langt mer sjarmerende og stimulerende for dem. Men foreløpig er de veldig misfornøyd med deres nye liv. En gruppe soldater fra den lokale militærposten gir dem litt selskap, men ingenting er nok til å erstatte forholdene i Moskva som de savner.

Andrei gifter seg med en provinsiell ung kvinne, Natasha, og han begynner å finne seg mer til rette i et liv med mye mindre mening enn han opprinnelig hadde håpet på. Natasha begynner å styre familien på hennes egen måte. Masha, selv om hun allerede er gift, lengter fremdeles etter noe mer. Hun begynner derfor en romanse med Vershinin, en hær-offiser med en syk kone. Til og med Irina, som er mest optimistisk av de tre søstrene, begynner etter hvert å vakle i drømmene sine - frem til tragedien til slutt inntreffer.

## Rolleliste (utvalg)

## Referanser


## Eksterne lenker
*
Kris Schildermans

**Kris Schildermans** (født 8. april 1984 i Neerpelt, Limburg) er en belgisk tidligere skøyteløper.

## Karriere
Han begynte med skøyter på 200m-banen i Lommel, Limburg. Shildermans meldte seg inn i Noord-Limburgse Snelschaatsvereniging. Som junior satte han flere belgiske juniorrekorder. Schildermans deltok også i Nordic Junior Games 2003 i Hamar, Nordic Youth Games U23 i Gøteborg i 2004, og European Youth Games U23 i november 2004 i Collalbo, Italia.

Sin verdenscup debut gjorde han i Torino på 5000m i b-gruppa i desember 2005. Og i sin virkelige internasjonale mesterskapsdebut EM 2007 ble han ivrig og ble dessverre disket på sin åpningsdistanse med feilstart men gikk de 2 neste distansene. Schildermans flyttet i juli 2007 til Berlin, Tyskland, hvor han ble med den svenske satsingen på laget Sweskate, som var hans første profesjonelle klubb. I EM 2009 ble han også dessverre disket da han forstyrret en annen løper på 1500m, det var også her han fikk sitt beste enkeltdistanse resultat i et sammenlagtmesterskap med en 15.-plass på 5000m. Han bestemte seg for å satse på deltagelse i OL i Vancouver på 5000m. Schildermans var ganske nær å komme med men klarte dessverre ikke siste hinderet. Sommeren 2010 fikk han jobb i et belgisk firma i Sverige og bestemte seg for å legge skøytekarrieren på hylla.

### Personlige rekorder

## Meritter
### Belgiske rekorder
Schildermans er fortsatt innehaver av de belgiske Juniorrekordene for menn på distansene 1500m, 3000m og 5000m som han satte i 14. - 15. mars 2003 i Heerenveen, Nederland.

### Internasjonale mesterskap
Enkeltdistanse-VM på skøyter deltatt i ett VM (ved 1 konkurranser)
:* Richmond 2009 på 5000m.
::* beste resultat 22.-plass på 5000m i Richmond 2009.

EM på skøyter (deltatt 4 ganger)
:* Collalbo 2007, Kolomna 2008, Heerenveen 2009 og på Hamar 2010.
::* beste resultat 27.-plass sammenlagt i Hamar 2010.

### Sammenlagt i [[Verdenscupen på skøyter|Verdenscupen]]

## Referanser


## Eksterne lenker
* 
*  Profil på ISU sine sider.
*  Profil på Jakub Majerski's speedskating database.
*  Profil på SpeedSkatingResults.com
*  Profil  på SportNavigator.nl
*  Noord-Limburgse Snelschaatsvereniging (NSLV) Klubben Schildermans representerte som skøyteløper.

* www.kris-schildermans.be Tidligere hjemmeside (død lenke)
Saigon (rapper)

**Brian Daniel Carenard**, mest kjent under artistnavnet **Saigon**, er en amerikansk rapper og sporadisk skuespiller fra Brooklyn, New York. Saigon har for tiden kontrakt med Suburban Noize Records, og Just Blazes platemerke Fort Knocks Entertainment. I tillegg til musikken er Saigon kjent for diverse gjesteroller som seg selv i den amerikanske TV-serien Entourage.

## ''The Greatest Story Never Told''
Hans første studioalbum, *The Greatest Story Never Told*, skulle i utgangspunktet bli gitt ut av Atlantic Records kort tid etter han undertegnet kontrakt med dem i 2004, men forholdet mellom Saigon og Atlantic Records ble fort veldig dårlig etter at de ifølge Saigon «visste hvilken musikk jeg laget når de signerte meg, men deretter prøvde å endre min stil». Hendelsen skapte strid mellom Saigon og Atlantic, og debutalbumet ble gjentatte ganger forsinket av Atlantic Records. Han begynte derfor å lage «mixtaper» og gi ut egne singler utenfor selskapet.

Saigon ble lei av hvordan han ble behandlet etter at de først utsatte albumet hans, for deretter å prøve å tvinge han til å lage en radio-vennlig sang sammen med Pretty Ricky fra Miami, selv om han skal ha nektet. Saigon bestemte seg for å prøve å løsrive seg fra kontrakten med Atlantic bare et år etter han hadde signert med dem. Dette ville ikke studioet godta. Saigon hyrte deretter en advokat som skulle hjelpe ham med å komme ut av kontrakten, uten videre suksess.

19. november 2007 skrev Saigon et innlegg på sin blogg med «JEG SLUTTER» som overskrift. I innlegget tok han avstand fra musikkbransjen, og kom ikke til å få gitt ut sitt første studioalbum, den samme meldingen kom fra ham da han stilte i et intervju med hiphopgame.com senere den dagen, men bare en uke etter annonserte Just Blaze (som fortsatt var Saigons produsent) at han holdt på med siste innspurt på «The Greatest Story Never Told», og han fortsatte å hinte til at albumet kanskje ville bli gitt ut likevel. Albumet ble til slutt utgitt på Suburban Noize Records i 2011.

## Diskografi
### Studioalbum
* *[[The Greatest Story Never Told]]* (2011)

### Gatealbum
* *Warning Shots* (2004)
* *Moral Of The Story* (2007)
* *All In A Day's Work* (med Statik Selektah) (2008)
* *Warning Shots 2* (2009)

### Mixtapes
* *The Yardfather Volume 1: The Best Of Saigon* (2002)
* *The Yardfather Volume 2: On The Go Back* (2003)
* *Abandoned Tracks Volume 1* (2005)
* *Abandoned Tracks Volume 2* (2005)
* *Welcome To Saigon* (2006)
* *The Return Of Tha Yardfather* (2006)
* *Hookers and Success* (2007)

## Filmografi

## Referanser


## Eksterne lenker
* 
* 
* 
*
Edmond Dame

**Edmond Dame** (født 1893 i Rouvroy, død 31. august 1956) var en fransk bryter som deltok i de olympiske leker 1920 i Antwerpen, 1924 i Paris og 1928 i Amsterdam. 

Dame vant en olympisk bronsemedalje i bryting under OL 1928 i Amsterdam. Han kom på tredjeplass i den tyngste vektklassen tungvekt, over 87,0 kg, i fristil bak Johan Richthoff fra Sverige og Aukusti Sihvola fra Finland. Det var seks vektklasser i gresk-romersk stil og sju i fristil.

## OL-medaljer
*  1928  Amsterdam - Bronse i bryting, lettvekt fristil  Frankrike

## Referanser


## Eksterne lenker
*
Dagens Nyheder

***Dagens Nyheder*** var en dansk avis. I perioder bar den navnet *Nationaltidende*.

Avisen ble grunnlagt i 1868 i København. Avisens siste utgave ble utgitt søndag 3. september 1961.

Den ble opprinnelig utgitt av bladgruppen De Ferslewske Blade, men i avisens siste år ble den utgitt med økonomiske støtte fra Dansk Arbejdsgiverforening og Industrirådet.

Ansvarshavende sjefredaktører på det tidspunkt avisen gikk inn, var P. Søltoft-Jensen og Eigil Steinmetz.

## Eksterne lenker
* Det Kongelige Bibliotek om De ferslewske blade og Dagens Nyheder
Åsfrid

**Åsfrid** er et sjeldent norsk kvinnenavn med norrøn opprinnelse. Den gammelengelske formen *Osfrith* var brukt som mannsnavn.

## Etymologi
*Åsfrid* har norrøn opprinnelse, *Ásfríðr*. Navnet består av to deler, *ås* og *frid*. *Ås* er utledet fra det norrøne ordet *ás*, «gud», eller *ást*, «kjærlighet», mens *frid* kommer fra det norrøne ordet *frídr*, «vakker». Navnet betyr: «Hun som gleder gudene», «hun som er elsket av gudene», «kjærlighetsvakker kvinne», «gudevakker». Nyere former av navnet er *[[Astrid]]* / *[[Astri]]*.

Navn med samme betydning: Astrid, Astri, Åsta, Asta, Gjøa, Gudfrid, Gudrid, Gudridur, Guri, Gurid, Gurina, Gurine, Gyda, Gyri, Gyrid

## Utbredelse
*Osfrith* var brukt som mannsnavn i England, og var vanlig på 600- og 900-tallet.

*Ásfríðr* er kjent brukt i tre forskjellige runeinnskrifter fra vikingtiden, så navnet var kjent men antakelig ikke blant de aller vanligste kvinnenavnene i Norden på den tiden. Mer utbredt var formene *Ástríðr*/*Æstríðr*. I nyere tid har *[[Astrid]]* vært den dominerende formen.

En minst like viktig årsak som utvandring for navnets spredning utover Norden var prinsesse Astrid av Sverige. Hun var utrolig populær på forsidene av hele verdens ukepresse ifra hun var ei billedskjønn tenåringsjente i Sverige rett etter første verdenskrig, da hun giftet seg i 1926 med kronprins Leopold av Belgia, og til hun som ung dronning døde i en tragisk bilulykke i 1935. Norge fikk også sin egen prinsesse Astrid i 1932, men det var den svenske prinsessen som gjorde navnet kjent i hele verden igjennom den sterkt voksende bladpressen i hele mellomkrigstiden.
Formen *Åsfrid* er kjent brukt i Norge første gang i 1902 og i Sverige i 1911.

*Åsfrid* er i dag et sjeldent navn. Det er relativt sett mest brukt på Færøyene, i formen *Ásfríð*, men er svært sjeldent også der.

|}

## Kjente personer med navnet
Personene i listen er ordnet kronologisk etter fødselsår.
* Åsfrid Svensen (født 1936), norsk professor

## Referanser


## Eksterne lenker
Alnaparken Frisbeegolfbane

**Alnaparken Frisbeegolfbane** er en bane for frisbeegolf i Alnaparken i bydel Alna i Oslo. Banen er hjemmebanen til Groruddalen frisbeeklubb. Den er regnet som krevende og har derfor fått kallenavnet *[[Yggdrasil]]*.

## Referanser
Paulo Leal

**Paulo d'Eça Leal** (født 15. juli 1901, død 18. september 1977) var en portugisisk fekter som deltok i de olympiske leker  1924 i Paris, 1928 i Amsterdam, og 1936 i Berlin.

Leal vant en olympisk bronsemedalje i fekting under OL-1928 i Amsterdam. Han var med på det portugisiske laget som kom på tredjeplass i lagkonkurransen i kårde bak Italia og Frankrike.

## OL-medaljer
*  1928  Amsterdam - Bronse i fekting, kårde lag  Portugal

## Referanser


## Eksterne lenker
*
Caddoanske språk

**Caddoanske språk** er en språkfamilie i Great Plains i USA. Alle de gjenlevende språka i familien er trua av utryddelse, og det er til sammen bare rundt 50 talere igjen av caddoanske språk.

## Inndeling
Man kjenner til fem caddoanske språk:

I. Nordcaddoansk
: A. Pawnee-Kitsai
:: a. Kitsai
::: 1. **[[Kitsai (språk)|Kitsai]]** (også kjent som *kichay*) (utdødd)
:: b. Pawnee
::: 2. **[[Arikara (språk)|Arikara]]** (også kjent som *ree*)
::: 3. **[[Pawnee (språk)|Pawnee]]** (dialekter: sørlig bend, skiri *(også kjent som skidi eller wolf))</small>
: B. Wichita
::: 4. *'Wichita** <small>(dialekter: wichita, waco, tawakoni)</small>

II. Sørcaddoansk
::: 5. **Caddo''' (dialekter: kadohadacho, hasinai, natchitoches, yatasi)

## Eksterne lenker
* Caddoanske språk hos Ethnologue
Lakki Patey

**Lakki Patey** (født 3. september 1958) er en engelsk-norsk gitarist og oppfinner. Han beveger seg mellom musikalske stilarter og har også funnet opp språkspillet og kulturutvekslingskonseptet New Amigos!. Han er bror av musikeren Bent Patey.

Patey var bandleder for Some Like it Hot, Hot Cubano og Windflowers. Han har turnert i USA og Europa og vært gjesteartist med bl.a. Michael Ruff & The Yellow Jackets. I 1999 brakte han fire musikere fra Kuba til Norge for plateinnspilling og landsomfattende turne. 

Pateys komposisjoner er benyttet i undervisningsmateriell, samt på internasjonale suksesser som Café del Mar, A Winter’s Solstice og Northern Lights.  Låten Mexico er benyttet i TV-reklame for New Amigos i Mexico. I 1985 laget han konseptmusikken «Eventyrland» for eventyrtablåene i Trollgrotten, som finnes inne i trollet i Hunderfossen Familiepark.

## Diskografi
* 1983: *Windflowers* (Musikk av Øystein Sevåg og Lakki Patey). Platen ble nominert til Spellemannprisen.
* 1985: *Taki Taki* (Musikk og tekst av Lakki Patey)
* 1985: *Eventyrland* (Musikk av Lakki Patey)
* 1988: *Romanse* (Tekst av bla. Inger Lise Rypdal, musikk av bla. Lakki Patey) Duoplate med Inger Lise Rypdal.
* 1994: *Visual* (Musikk av Øystein Sevåg og Lakki Patey). Duoplate med Øystein Sevåg. Wind & Wire magazine I USA kåret denne platen til «Best Ambient Album of the Year» i 1996. 
* 1995: *Musi©alendar* (Musikk av Lakki Patey). 12 komposisjoner for solo gitar. Re-innspilt i 1996 med Litauens Symfoniorkester, arrangert av Michael Gibbs. 
* 1996: *Some Like it Hot* (Salsa kokt ned til trioformat, samt musikk av Lakki Patey). Produsert av Robbin Millar.
* 1996: *Musi©alendar* (Musikk av Lakki Patey, arrangert av Michael Gibbs). Musikk for improvisert gitar og symfoniorkester. 
* 1999: *Miami Latino* (Musikk og tekst av Lakki Patey + andre). Innspilt over to år i bla, Los Angeles, Miami og Oslo, med bla Michael Ruff & The Yellow Jackets samt Latvias Symfoniorkester.
* 1999: *Hot Cubano* (Tradisjonell Salsa)
* 1999: *Mexico* (Musikk og tekst av Lakki Patey). Produsert av Jam & Delgado.

## Referanser
Titusville High School

**Titusville High School** er en amerikansk videregående skole i Titusville (Florida), Florida. 

Det går 1589 elever på skolen. THS ble grunnlagt 1927. Nåværende rektor på skolen heter Dr. Lori Spinner. Skolefargene er blått, hvitt og gull og maskoten til skolen er en terrier. Titusville High School er rival med Astronaut High School.
Schuylkill

**Schuylkill** er ei elv i delstaten Pennsylvania i USA. Den er den største sideelva til elva Delaware. Den er 203 km lang, og har et nedbørfelt på . Middelvannføringen ved munningen er .

Elva har sitt utspring i Appalachene, nord for byen Pottsville, og renner derfra i sørøstlig retning gjennom den sørøstlige delen av Pennsylvania. Den passerer gjennom byene Reading, Pottstown og Norristown, og munner ut i Delaware i storbyen Philadelphia. Her ligger også Fairmount Park, hvor Verdensutstillingen i Philadelphia ble holdt i 1876.

## Eksterne lenker
* Welcome to the Schuylkill River
Naturskyddsföreningen

**Naturskyddsföreningen** (*Svenska Naturskyddsföreningen*, SNF) er en forening i Sverige som arbeider med natur- og miljøsaker. Foreningen er oppdelt i 24 «länsförbund» (fylkesforbund) og 275 kommunekretser.
Totalt har foreningen 184 000 medlemmer.

Foreningen ble stiftet i 1909 av et antall professorer og andre naturinteresserte, og feiret 100-årsjubileum i 2009.
Blant grunnleggerne var Rutger Sernander, som hadde en ledende posisjon i foreningen frem til han døde i  1944. Forfatteren Sten Selander var leder for foreningen i mange år. 

I den første tiden arbeidet man mest med å frede ulike naturområder og truede arter. I takt med at nye miljøproblemer fikk oppmerksomhet, har foreningens virksomhet endret seg. Naturskyddsföreningen har vært en viktig bidragsyter til det moderne miljølovverket i Sverige, samt etableringen av Naturvårdsverket.

I dag arbeider Naturskyddsföreningen med å styrke folks interesse for, og kjærlighet til, naturen - parallelt med politisk påvirking og en bred internasjonal virksomhet. Foreningen samarbeider med andre miljøorganisasjoner i EU, i tillegg til ulike partnersamarbeid med miljøorganisasjoner med støtte fra SIDA.

En viktig del av virksomheten er å bidra til økt forbrukermakt slik at produsenter og handelsaktører påvirkes til å ta et større miljøansvar. Organisasjonen står blant annet bak «Miljövänliga Veckan» som hvert år arrangeres i uke 40, samt miljømerkingen «Bra Miljöval» og «Naturens Bästa».

Naturskyddsföreningens symbol er en vandrefalk, en av de artene som er sterkt påvirket av miljøgifter og som foreningen har bidratt til å redde i Sverige gjennom blant annet overvåkning og avlsvirksomhet. Fältbiologerna, en frittstående ungdomsorganisasjon tilknyttet Naturskyddsföreningen, ble stiftet i 1947.

## Referanser


## Eksterne lenker
*
Lee Morgan

:*Denne artikkelen omhandler musikeren Lee Morgan, men navnet er også pseudonym for forfatteren, [[Kjell Hallbing]]* 

**Edward Lee Morgan** (født 1938, død 1972) var en hard bop-trompetist som spilte inn flere album på Blue Note Records.

## Referanser


## Eksterne lenker
* 
* 
* 
* 
*
Pus Thaulow

**Pus Thaulow** (født **Erna Loftaas Wadel**; 1895–1985) var en kjent norsk matskribent.

Hun var født i Bergen. Foreldrene var styrmann Alfred Olssen Wadel (født 1865) og Gyda Olssen Wadel (født 1865). I 1910 hadde familien flyttet til Kristiania og Erna gikk på syskole. Hun var først partner med bassbaritonen Carsten Ørner (1889–1971) og fikk sønnen Tellus Albert Rønningen (1912–83). Hun var så gift med tegneren og teatermaleren Otto Friedrich Wilhelm von Hanno (1891–1956) og fikk sønnen Carl Cato von Hanno (1916–41). Han utdannet seg til flyver. Da annen verdenskrig brøt ut, dro sønnen til England for å delta i krigen på de alliertes side. Han ble instruktør i Little Norway, og ble borte på et tokt til Reykjavik den 30. juli 1941. Ekteskapet med Otto von Hanno tok slutt mens sønnen ennå var barn.

I 1928 giftet hun seg på nytt med reklamemannen Harald Thaulow (1887–1971) av slekten Thaulow, hvis store interesse var hagevekster og -anlegg. Sammen slo de seg i 1945 ned i Fevik på Sørlandet, der de opparbeidet en prydhage på eiendommen *Hasla*. Herfra skrev ekteparet flere bøker, og Pus etablerte egen matspalte i Aftenposten. Spaltens faste illustratør var tegneren Ulf Aas, som hun i 1948 hadde hjulpet til jobb i Aftenposten. Hun var også redaktør for flere kokebøker om mat og relaterte emner. I 1957 utga hun boken «Sørlandsprat og matprat», som var en samling av artikler hun tidligere hadde hatt på trykk i matspalten i Aftenposten.

## Bibliografi
*  
* *Husmor Service – en miniatyrkokebok fra Viking Melk* – utgitt av Aktieselskapet De Norske Melkefabrikker (årstall for utgivelsen ikke angitt i boken)
*  
* Ingrid Fridén-Abelson: *Grillboken* (1959) – oversatt fra svensk, norsk utgave ved Pus Thaulow.

## Noter


## Referanser
Royal Society of Arts

**Royal Society for the Encouragement of Arts, Manufactures and Commerce** (RSA) er en britisk tverrfaglig institusjon som er basert i London. 

Kjente medlemmer av Royal Society inkluderer Benjamin Franklin, Karl Marx, Adam Smith, William Hogarth, John Diefenbaker, Stephen Hawking og Charles Dickens. Organisasjonens uttrykte hovedformål i samfunnet var å utvikle vitenskap, raffinere kunst, forbedre og utvide handel både nasjonalt og internasjonalt. Men Royal Society ble også grunnlagt av behovet for å lindre fattigdom og sikre full sysselsetting blant befolkningen. 

RSA ble grunnlagt i 1754 av William Shipley og ble opprinnelig modellert av Dublin Society. I 1774 flyttet institusjonen inn i et nytt bygg i London som var designet av de kjente designerne James Adam og Robert Adam som en del av deres innovative ordning. RSA er fremdeles aktiv, men den har også ekspandert til andre tilstøtende bygninger i de mellomliggende årene. I sine tidlige år, tilbød Royal Society diverse premier  og utmerkelser til personer som klarte å oppnå et visst antall publiserte vitenskapelige verker. Kaptein William Bligh ble utsatt for Mytteriet på Bounty under et forsøk på å bli tildelt en slik premie for å frakte brødfrukt fra øst til Vestindia. Han gjentok senere den samme reisen og denne gangen lyktes han, og Royal Society tildelte ham prisen. 

Royal Society tilbød premier for et svært bredt spekter av vitenskapelige utfordringer blant annet for å utvikle nye former for maskiner og forbedringer til landbruket, inkluderte måter som forbedret dyrking av opiumsvalmuer. RSA var vert for Storbritannias første utstilling av moderne kunst som var en stor suksess. Som et resultat, ble Royal Academy of Arts dannet i 1768 av Thomas Gainsborough og Joshua Reynolds, to tidlige medlemmer av RSA, som en spin-off organisasjon av Royal Society.

The National Training School for Music ble grunnlagt i London av Royal Society i 1876. Denne skolen ble senere etterfulgt av Royal College of Music. Hvert år ble en rekke medaljer utdelt av Royal Society, inkludert den prestisjetunge Albert Medal og Benjamin Franklin Medal. Personer som har blitt tildelt utmerkelser fra Royal Society for the Encouragement of Arts, Manufactures and Commerce har blant annet vært Nelson Mandela, Frank Whittle og professor Stephen Hawking, Thomas Bewick, samt flere andre vitenskapsmenn. 
## Eksterne lenker
*
Banos

**Banos** er et bananpålegg som ble produsert fra 1930 til 2025.

Det ble produsert av Stabburet som eies av Orkla. Produktet ble lansert i Norge på 1930-tallet. Opprinnelig var det Oslo banankompani som produserte Banos, men selskapet ble kjøpt opp av Sunda AS og Orkla Foods i 1991. Banos lages av ferske bananer som moses og er smørbart.

Under en nyhetssak om svensk arbeidsinnvandring i februar 2011 ble Banos et symbol på «drittjobber» svensker tok i Norge, fordi bananene som inngikk i produksjonen ble håndskrellet av utelukkende unge svensker.

Produksjonen av Banos foregikk på Sundafabrikken på Tveita i Oslo, en gang hver tiende uke, frem til nedleggelsen i 2025.

## Referanser




## Eksterne lenker
*Banos hos Orkla
Erik Meling Sele

**Erik Meling Sele** (født 1987 i Stavanger) er en norsk forfatter.  

Han debuterte med novellesamlingen *Likkisten* i 2011*.*  

Debutromanen *[[Dumming]]* følger en karrierejeger som overbevises om at han er dum, og som vil finne verdens enkleste jobb. 

I *Pladask* forelsker en lærer seg i en kvinne han møter i en drøm, og bestemmer seg for å finne henne.  

I *Krepsens regnskap* vekkes opprørslysten til en introvert regnskapsfører når han blir satt til å jobbe i kontorlandskap, 

Sele er bidragsyter til Juritzen forlags årlige antologi *Påskekrim*. 

Han er utdannet sivilingeniør ved NTNU.

Sele skrev først noveller for ulike ukeblader, inspirert av Roald Dahls mørke noveller.

## Bibliografi
* *Likkisten* – novellesamling (2011)
* *Dumming* — Roman (2017)
**Pladask* — Roman (2018)
**Krepsens regnskap* — Roman (2019)
**Likkisten 2* — novellesamling (2021)
**Kronprinsens nye klær* — Roman (2023)

## Referanser
Alexander Juretzko

**Alexander Juretzko** (født 11. april 1990) er en tysk friidrettsutøver. Han konkurrerer hovedsakelig på 400 meter.

Han deltok ved Junior-VM i friidrett 2008, der Tyskland vant bronse på 4 x 400 meter. De andre løperne på det tyske laget var Pascal Nabow, Niklas Zender og Marc-John Dombrowski.

På nasjonalt nivå er han tysk juniormester innendørs to ganger; på 200 meter i 2008 og 400 meter i 2009.

## Referanser


## Eksterne lenker
* 
*  Profil hos Leichtathletik.de
Ove Petersen

**Ove Petersen** (født 15. januar 1830 i København, død 18. februar 1892 på Frederiksberg) var en dansk arkitekt og titulær professor kjent for blant annet Det Kongelige Teater og hotelbygging.

Petersen var opprinnelig tømrer og ble tatt opp på Kunstakademiets Arkitektskole i 1844. Han vant flere av Kunstakademiets medaljer og etter endt utdannelse arbeidet han i 8½ år som tegner og konduktør for N.S. Nebelong.

Petersen sto den frie historismen nær og dette viste seg blant annet i de store bygningene ved Kongens Nytorv i København som hadde fasadedekor inspirert av barokken. I andre arbeider var han nærmere gotikken. 

Sammen med Vilhelm Dahlerup vant han den utlyste konkurransen om Det kongelige Teater som ble oppført i italiensk renessanse. 
Petersen sto også bak mange kirkerestaureringer.

## Verk - utvalg
* Strynø kirke (1867, sammen med Vilhelm Dahlerup)
* Vigsnæs kirke (1868–69)
* Det Kongelige Teater (1. premie 1870–71; oppført 1872–74, sammen med Vilhelm Dahlerup)
* Hotel d'Angleterre, Kongens Nytorv, København (1873–75, sammen med Vilhelm Dahlerup og Georg E.W. Møller, senere bygget om)
* Hotel Prindsen, Algade 13, Roskilde (1880, fredet)
* Grand Hotel National, Vesterbrogade, København (1882, fasaden senere fjernet)
* Dagmarteatret og Dagmarhotellet (1882–83, revet i 1937)
* Landskrona rådhus (1882–83)
* Vinderød kirke (1884)

## Referanser


## Eksterne lenker
*
Kristian Gislefoss

**Kristian Gislefoss** (født 1980 i Bergen) er en norsk statsmeteorolog og værmelder for NRK. Han er utdannet innen meterologi og glasiologi ved Universitetet i Oslo.

Gislefoss hadde sin første sending på *[[Morgennytt]]* på NRK 21. mars 2011. Før han begynte i NRK jobbet han på Meteorologisk institutt i Tromsø.

Gislefoss var høsten 2020 tiltenkt rollen som ekornet i underholdningsprogrammet Maskorama på NRK, men måtte trekke seg fra programmet etter å ha fått problemer med stemmen på generalprøven.

Kristian Gislefoss er sønnen til NRK-værmelder og meteorolog Kristen Gislefoss.

## Referanser


## Eksterne lenker
*
Georg E.W. Møller

**Georg Ebbe Wineken Møller** (født 24. januar 1840 i Hillerød, død 21. juni 1897 i København) var en dansk arkitekt innen historisismen. Han arbeidet ofte sammen med Vilhelm Dahlerup i et partnerskap hvor Møller primært tok seg av den praktiske og tekniske utførelse snarere enn den kunstneriske behandling.

Møller kom som ung til København hvor han ble utlært som tømrer i 1858. Fra 1854 til 1859 var han samtidig elev av G.F. Hetsch. I 1855 begynte han å gå på Kunstakademiet, hvor han ble elev i 1861. Han konkurrerte  til sølvmedaljen, men gikk ut av arkitekturklassen i 1863 uten å ha lykkes.

I tidsrommet 1859–1867 arbeidet han som konduktør hos J.D. Herholdt, Christian Zwingmann og Vilhelm Tvede.

Blant hans viktigste arbeider er Hotel d'Angleterre (1875) som var et samarbeide med Vilhelm Dahlerup og Ove Petersen, Statens Museum for Kunst, sammen med Dahlerup (1889–96) og Ny Carlsberg Glyptotek – også det sammen med Dahlerup.

Møller vant premie i forbindelse med skissekonkurransen om gjenoppføringen av Christiansborg og sammen med Dahlerup ved konkurransen om Statens Museum for Kunst (1886) og til det nye rådhuset (1890).

## Utmerkelser
* I 1896 ble han Ridder av Dannebrog.

## Referanser


## Eksterne lenker
*
Francisella tularensis

***Francisella tularensis*** er en patogen species av gram-negative bakterier og årsaken til sykdommen tularemi eller harepest. Den er en fakultativ intracellulær bakterie. Siden den kan spres som aerosol og er høyvirulent er den klassifisert som klasse A agens av amerikanske myndigheter, det vil si som mulig agens for biologisk krigføring eller bioterrorisme. Det finnes flere undergrupper av bakterien der de amerikanske er stort sett farligere enn de eurasiske.

## Subspecies
Bakterien ble oppdaget i ekorn fra Tulare County i California i 1911. Fire biovarianter av *F. tularensis* er definert. 
# Biovar *tularensis* (eller type A) finnes hovedsakelig i Nord-Amerika og er den mest virulente av de fire. Den kan hos menneske utløse en alvorlig lungebetennelse med mulig dødelig utfall. 
# Biovar *palearctica* (også kjent som biovar *holarctica* or type B) er hovedsakelig funnet i Europa og Asia, men gir sjeldent  dødelig sykdom hos menneske. En svekket vaksine stamme av subspecies *palearctica* har blitt beskrevet, men har sålangt ikke blitt lisensert som vaksine.
# Subspecies *novicida* (tidligere en egene species: *Francisella novicida*) er karakterisert som en relativ ufarlig subspecies; bare to tularemitilfeller i Nord-Amerika har blitt knyttet til *novicida* og bare hos alvorlig immunsvekkede pasienter. 
# Biovar *mediasiatica* finnes hovedsakelig i Sentral-Asia. Det er ikke kjent om den har evnen til å infisere mennesker.

## Verter
Hovedverter for bakterien er gnagere, særlig hare, lemen, mus o.l. Hos disse dyr smitter bakterien raskt og fører til høye dødsrater; opp til 80-90% av harebestanden i et område kan dø under et utbrudd. Mennesker kan bli smittet ved direkte kontakt med syke dyr eller deres ekskrementer. Også overføring via mygg eller andre blodsugende insekter er beskrevet. Bakterien kan ikke smitte fra menneske til menneske.

Videre kan *F.tularensis* overlever i ukevis i vann, gress og høy, forurenset med døde dyr eller dyreekskrementer. I Norge har utbrudd vært knyttet til private brønner eller andre forurensede vannkilder. Aerosolisering av smittsom støv kan forekommer ved uteaktiviteter som for eksempel gressklipping. 

## Se også
* Tularemi 

## Eksterne lenker
* 
* Folkehelseinstituttets smittevernhåndbok om tularemi
Johan Daniel Herholdt

**Johan Daniel Herholdt** er navnet til flere personer:

*Johan Daniel Herholdt (lege) – (1764–1836)
*Johan Daniel Herholdt (arkitekt) – (1818–1902)
Hans I. Klevens bibliografi

Hans I. Kleven (f. 1926, d. 2014), norsk politiker og forfatter. Kleven var aktiv i Norges Kommunistiske Parti fra 1945 til 1990-tallet, og i Marxistisk Forum etter dannelsen i 1967. Kleven ga ut en rekke bøker og publiserte artikler i ulike tidsskrifter. Hovedtema for hans forfatterskap var politikk, økonomi og historie fra et marxistisk perspektiv.

## Bibliografi over Hans I Klevens forfatterskap

### Bøker

### Hefter

### Tidsskriftartikler, et utvalg
: – Merk: Fra 1976 ble tidsskriftet *Vår Vei* innlemmet som en egen seksjon i tidsskriftet *Verden og Vi*

### Avisartikler, et utvalg

### Oversatte bøker og artikler

## Om Hans I. Klevens forfatterskap
### Artikler

## Eksterne lenker
* ''Klassesamfunnet'' i fulltekst på Nasjonalbibliotekets hjemmeside
* ''Parti i flammer bind 1'' i fulltekst på Nasjonalbibliotekets hjemmeside
* ''Parti i flammer bind 2'' i fulltekst på Nasjonalbibliotekets hjemmeside
Aasmund Sveinung Sudbø

**Aasmund Sveinung Sudbø** (1951–2021) var en norsk professor i fysikk (optoelektronikk).

Han vokste opp i Morgedal i Telemark og utdannet seg som sivilingeniør i teknisk fysikk ved Norges tekniske høgskole (NTH)] i Trondheim (1975). Han tok doktorgraden i fysikk ved University of California, Berkeley i 1979 og var deretter postdoktor ved IBM i New York i to år. I perioden 1981–1995 var han forsker for Televerket på Kjeller. I 1986 ble han knyttet til Fysisk institutt ved Universitetet i Oslo (UiO) som professor II. Han ble utnevnt til professor i fysikk ved UiO i 1995. Sudbø var en produktiv forsker med nærmere hundre vitenskapelige publikasjoner registrert i Frida.

## Referanser


## Eksterne lenker
Otto von Hanno

**Otto Friedrich Wilhelm von Hanno** (1891–1956) var en norsk tegner og teatermaler. Han var sønn av arkitekt Carl Wilhelm von Hanno og Ingeborg Gjerdrum, og sønnesønn av arkitekt Wilhelm von Hanno. Hans søster Ingeborg von Hanno var hoffdame for dronning Maud.

## Biografi
Otto von Hanno var gift to ganger. Hans første ekteskap var med Erna Wadel; hun var matskribent under navnet Pus Thaulow. De fikk sønnen Carl Cato von Hanno i 1916. Noen år senere tok ekteskapet slutt, og i 1927 giftet Otto von Hanno seg på nytt med Bergljot Gjems Selmer, skuespiller og forfatter. Otto von Hanno illustrerte flere av hustruens bøker. Ekteskapet med Lillemor endte også i skilsmisse.

Sønnen Carl Cato hadde utdannet seg til flyver. Da annen verdenskrig brøt ut, dro sønnen til England for å delta i krigen på de alliertes side. Han ble instruktør i Little Norway, og falt i 1941.

Otto von Hanno hadde også hatt en militær karriere som major i det norske forsvaret.

## Kunstnerisk virke
Otto von Hanno var en kjent teatermaler, men virket også som illustratør. Hans reklameplakat "Si-ko-fuglen" fra 1926 ble i 1994 trykket opp i den såkalte **Norsik Kalenderen 1995** sammen med andre eksempler på norsk plakatkunst fra mellomkrigstiden.

## Bøker illustrert av Otto von Hanno (utvalg)
* *Oplevet og hørt. Overtro og bjørnehistorier* av Otto Schulz (1934)
* *De og vi* av Lillemor von Hanno (1936) Fulltekst på Nasjonalbiblioteket
* *Fjellet drar. Fiskerliv* av Waldemar Kallevig (1936)
* *Blindebukk* av Lillemor von Hanno (1939) Fulltekst på Nasjonalbiblioteket
* *Dumme menner og troll til kjerringer* av Lillemor von Hanno (1937) Fulltekst på Nasjonalbiblioteket
* *Det går et år* av Lillemor von Hanno (1940) Fulltekst på Nasjonalbiblioteket
* *Soldatens syvende sans* (1949) Fulltekst på Nasjonalbiblioteket
* *Å verge seg og sine hvis – * – utgitt av Sivilforsvaret (1952)

## Andre verker
* Oslo Museum har i sin teaterhistoriske samling et flygel som har tilhørt Aase Bye, og senere Dag Frøland, og som er dekorert av Otto von Hanno.
* Schous Bryggeriers reklamefigur "Ølbæreren" skal ha vært tegnet av Otto von Hanno; tegningen signerte han med sine initialer OVH.

## Referanser
Replipunkt

**Replipunkt** (fra fransk) er et militært uttrykk for posisjon hver man trekker seg tilbake til et beskyttet sted utenfor stridsområdet. Dette stedet for tilbaketrekning, hvor de stridende militære enhetene kan trekke seg unna de aktive kampene ved behov, er viktig som et støttepunkt ved en eventuell tilbaketrekking.

Enheten som sikrer dette stedet kalles en **repli**.

## Litteratur
* Kunnskapsforlaget: *Fremmedord og synonymer*, ISBN 82-573-0900-1

## Eksterne lenker
* «repli» , *Svenska Akademien*. SAOB
* «replipunkt», svensk *Wiktionary*
Gregers Algreen-Ussing

**Gregers Algreen-Ussing** (født 1938) er en dansk arkitekt og professor emeritus ved Kunstakademiets Arkitektskole i København.

Han er sønn av ingeniør Helge Algreen-Ussing og lærer Gudrun Benthin. Han ble utdannet restaureringsarkitekt på Kunstakademiet og skrev lektoravhandling på RUC. Han var kontorsjef i Planstyrelsen, hvor han var med til å skape bygningsbevaringssystemet SAVE  (til kartlegging og registrering av kulturmiljøer og utpeking av bevaringsværdige bygninger). Derfra kom han til Arkitektskolen, hvor han var professor til 2008 og særlig underviste i restaurering og kulturarv.

I 1994 ble han Ridder av Dannebrog, og i 2006 mottok han N.L. Høyenmedaljen som utdeles av Det Kongelige Akademi for de Skønne Kunster.

## Referanser


## Eksterne lenker
* ''Gregers Algreen-Ussing - Danske Byforskere''
Idrettsklubben Start i 2008

Selv om det ble opprykk til Eliteserien på første forsøk var det Erik Myklands comeback som var høstens store samtaleemne. Planene om comeback ble annonsert i juli, og etter å ha vært borte fra Start siden 1996 og borte fra toppfotball siden 2004, brukte Myggen sommeren og høsten til å trene seg opp etter kneskaden han fikk mens han spilte for FC København. Og i 5-1 kampen mot Sandnes Ulf 5. oktober var han tilbake på banen foran 11.028 tilskuere. Han kom inn som reserve for Geir Ludvig Fevang etter 57 minutter og rakk å markere seg med en målgivende pasning til Aram Khalili.

Til tross for storinnrykk på Sør Arena etter Myggens comeback gikk Start med et rekordstort underskudd på opp mot 10 millioner denne sesongen.

Blant de nye spillerne denne sesongen var s landslagsspiller Clarence Goodson, mens en rekke spillere forsvant etter nedrykket: Steinar Pedersen, Jon Midttun Lie, Kristofer Hæstad, Atle Roar Håland, Anthony Annan og Fredrik Strømstad. I tillegg gikk fjorårets toppscorer Ole Martin Årst skadet hele sesongen.

Opprykket til Eliteserien ble sikret med uavgjort mot Sogndal tre runder før slutt, mens Bernt Hulsker scoret det første målet i 1. divisjon denne sesongen etter tre minutter mot Nybergsund 5. april.

## [[1. divisjon fotball for menn 2008|1. divisjon]]

### Tabell

### Seriekamper



## Cupkamper
*Utdypende artikkel: [[Norgesmesterskapet i fotball for menn 2008|Norgesmesterskapet 2008]]*

## Målscorere

## Kort

## Start 2
Start 2 spilte i 2008 i 3. divisjon (nivå 4). Sesongen endte med førsteplass og seriemesterskap i avdeling 11, opprykk via kvalik og spill i 2. divisjon i 2009. Opprykket ble sikret med 9-4 over to kamper mot  med Mads Stokkelien (4), Fredrik Henriksen (3), Rolf Daniel Vikstøl og Espen Børufsen som målscorere.

## Treningskamper

## Se også
* Kampreferater

## Referanser


## Kilder
Vladimir Isajtsjev

**Vladimir Jevgenjevitsj Isajtsjev** (russ. Владимир Евгеньевич Исайчев; født 21. april 1986 i St. Petersburg) er en russisk landeveissyklist. Han begynte sin proffkarriere i Xacobeo-Galicia i 2008, og skiftet før 2011-sesongen lag til Katjusja.

## Meritter
;2012
: 5. etappe, Sveits rundt

;2013
:Russisk mester i landeveisritt

;2015
: 3. etappe Vuelta a Burgos

## Referanser


## Eksterne lenker
*
Mercedes-Benz M-Klasse

**Mercedes Benz GLE-Klasse** (**M-Klasse**) er en SUV bygd på samme plattform som GL- og R-Klasse. 

Det finnes fire generasjoner med serienummer W163 (1997–2005), W164 (2005–2011) og W166 (2011-2019) Fra 2015 Heter den GLE og komme også i Coupe utgave. Startprisen på en ny ML er på rundt en 800.000 (2011), og leveres med tre forskjellige dieselmotorer og tre bensinmotorer.

## Motorer
**Diesel:**

     w164
* ML 280 CDI (190 hk)
* ML 320 CDI (224 hk)
* ML 300 CDI (204 hk)
* ML 350 CDI (231 hk) 
* ML 420 CDI (306 hk)

     w166
* ML 250 Bluetec (204 hk)
* ML 350 Bluetec (260 hk)

**Bensin:**
* ML 350 (272 hk)
* ML 500 (306 hk)
* ML 63 AMG (510 hk)
* GLE fra 2015

## Eksterne lenker
*
ISO 3166-2:GQ

**ISO 3166-2:GQ** er Ekvatorial-Guineas del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Ekvatorial-Guinea er det definert koder for to nivåer av underinndelinger:
* To regioner (fastlandsregionen Río Muni og Øyregionen)
* Sju provinser

Hver kode består av to deler, atskilt av en bindestrek. Første del er , ISO 3166-1 alfa-2-koden for Ekvatorial-Guinea. Andre del er enten:
* Én bokstav: regioner
* To bokstaver: provinser

## Nåværende koder
### Regioner

### Provinser

## Endringer
Følgende endringer i Ekvatorial-Guineas oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Ekvatorial-Guineas regioner
* Ekvatorial-Guineas provinser

## Eksterne lenker
* Provinces of Equatorial Guinea, Statoids.com
WrestleMania 27 XXVII

**Wrestlemania 27** ble holdt 3. april 2011 i Georgia, Atlanta i USA med 71&nbsp;000 på tribunene.

## Kamper
* Edge vs Alberto Del Rio, der vant Edge å beholdt World Heavyweight champion beltet sitt
* Cody Rhodes vs Rey Mysterio, Der vant Cody Rhodes, etter et feig angrep på Mysterio
* Santino Marrela & Kofi Kingston & Kane & Big Show vs The Corre, Der vant Santino Marrela & Kofi Kingston & Kane & Big Show og vant tagteam beltene
* Randy Orton vs CM Punk, Der vant Randy Orton selv med en kneskade.
* Michael Cole M/Jack Swagger vs Jerry "The King" Lawler og med Stone Cold Austin som spesial dommer. Jerry Lawler vant, men så skrev den anonyme RAW manageren at Stone Cold misbruktet tilliten sin til å være dommer, og derfor vant Michael Cole på diskvalifikasjon
* Det skulle egentlig være en tittelkamp mellom Sheamus og Daniel Bryan, men det ble en over-the-rope challange der den 2.24 høye inderen vant
* John Morrison, Trish Stratus og Snooki vs Dolph Ziggler & Lay-Cool, der vant John Morrison, Trish Stratus og Snooki etter at Snooki viste fram sine skjulte talenter og vant
* The Miz vs John Cena, Det som skjedde var at den første "kampen" ble uavgjort etter dobbel count out. Så kom The Rock og sa at det skulle være en ingen diskvalifikasjons kamp, da tok John Cena styringen, men The Rock kom bak ham og tok han ned, og lot The Miz pinne han og da vant jo 
The Miz, men The Rock vil alltid være i søkelyset så han angrep The Miz med en Peoples Elbow
* Triple H vs Undertaker, det var knusende bord, tre pedigeree, en tombstone fra Triple H, og en Last Ride og en Tombstone fra Undertaker var det ingen som ville bli nede, så Triple H hentet et våpen, men før han rakk og bruke det slo Undertaker til med en Hells Gate og Triple H besvimte, men det var Undertaker om ikke klarte å gå ut fra Georgia Dome, mens det sto 19 – 0 på de store skjermene
Den blå drage

**Den blå drage** eller **Qing Long** (tradisjonell kinesisk: 青龍, forenklet kinesisk: 青龙, pinyin: *Qīng Lóng*) er et av de fire hovedsymbolene blant  de kinesiske stjernekonstellasjoner, som også går under betegnelsen *underdyr*. Konstellasjonen kalles «Østens blå drage» og representerer våren og Øst. Den må ikke forveksles med *den gule drage* (Huang long), som symboliserer den kinesiske keiser. 

Den blå drage går også igjen i Korea og i Japan. På japansk heter den *Seiryū* eller *Seiryuu*, på koreansk *Cheong-ryong* (청룡).

## Den blå drages syv boliger

I kinesisk astronomi omfatter hvert av de fire hovedsymbolene i sin tur syv månehus eller boliger. Den blå drages syv boliger er:

* Hornet (角, *Jiăo*)
* Halsen (亢, *Kàng*)
* Roten (氐, *Dĭ*)
* Rommet (房, *Fáng*)
* Hjertet (心, *Xīn*)
* Halen (尾, *Wěi*)
* Kornkurven (箕, *Jī*)
Pjotr Ignatenko

**Pjotr Vasiljevitsj Ignatenko** (russisk ; født 27. september 1987 i Omsk) er en russisk landeveissyklist. Han ble hentet til Katusha fra farmerlaget Itera-Katusha før 2011 sesongen på bakgrunn av sammenlagtseieren i *Giro della Valle d’Aosta Mont Blanc*.

## Referanser


## Eksterne lenker
Vera Sokolova

**Vera Sokolova** (russisk: Вера Соколова, født 8. juni 1987 i Solianoy i Tsjuvasjia) er en russisk kappgjenger. Hun bor i Saransk.

## Junior
Hun deltok allerede ved Junior-VM i friidrett 2002, der hun kom på niendeplass på 10.000 m. Året etter ble hun verdensmester for ungdom, ved Ungdoms-VM i friidrett 2003 i Sherbrooke i Canada. Hun gikk på tiden 22.50,23.

I 2004 fikk hun sin første junior-VM-medalje, da hun fikk bronse på 10.000 meter ved Junior-VM i friidrett 2004. Hennes lagvenninne Irina Petrova vant gullet.

Året etter, ved Junior-EM i friidrett 2005, vant hun gull på 10.000 meter. Hennes siste internasjonale juniormesterskap var junior-VM 2006, der hun kom på fjerdeplass.

Hun har også to seire fra IAAF World Race Walking Cup; hun vant 10&nbsp;km i både 2004 og 2006.

## Senior
Hennes første store mesterskap som senior var VM i friidrett 2009 i Berlin. Her greide hun en 14.-plass på 20&nbsp;km. Året etter fikk hun bronse ved EM i Barcelona. Olga Kaniskina vant gull i dette mesterskapet.

På nasjonalt nivå har hun ett gull; hun vant *Russian Winter Walking Championships* i Sotsji, der hun satte ny verdensrekord på 20&nbsp;km, med tiden 1.25,08. Hun slo med det Olimpiada Ivanovas gamle rekord fra 2005 med 33 sekunder.

## Eksterne lenker
*
Pål Alexander Kirkevold

**Pål Alexander Kirkevold** (født 1990) er en norsk fotballspiller som spiller for .

Han er oppvokst i Ramnes, like utenfor Tønsberg. Her spilte han til han var 16, deretter spilte han i Ivrig IL i 3.divisjon fra han var 16 år. Han kom til Hamarkameratene før 2010-sesongen fra Molde Fotballklubb. I debutsesongen for «Kamma» i 2010 skåret han 19 mål på 26 kamper.

Den 2. desember 2011 skrev han under en kontrakt med Mjøndalen. Før sesongen 2014 ble Pål Alexander Kirkevold hentet hjem til Vestfold og Sandefjord Fotball. Målgarantisten fra Re kom fra Mjøndalen der han scoret 14 mål i 2013. Kirkevold ble både toppscorer og kåret til årets spiller i 1. divisjon 2014. Hans styrke og målteft gjorde han til alle motstanderes mareritt. Den gamle klubbrekorden til Tom Helge Jacobsen, på 17 mål på én sesong slo Pål på første forsøk med sine 20 mål (serie og cup) i 2014.

Kirkevold spilte 57 kamper og scoret 31 mål for SF, før han den 2. august 2015 skrev under en kontrakt med Hobro IK i den danske superliga. I slutten av mars 2016 ble Kirkevold lånt ut fra Hobro til Sarpsborg 08 ut sesongen 2016. Etter at Hobro rykket ned kom han tilbake til klubben halvveis i sesongen, og ble med på klubbens opprykk tilbake i Superligaen. Kirkevold skåret det avgjørende målet da Hobro vant 1-0 over Vendsyssel FF og ble klare for opprykk.

Sesongen 2017/2018 satte han ny rekord i Superligaen da han skåret i 11 kamper på rad. Den gamle rekorden var på åtte kamper. Kirkevold fikk kallenavnet «Mål-Pål».

## Landslaget
31. oktober 2017 ble han tatt ut i sin første landslagstropp for   i kampene mot  (11. november) og  (14. november).

Den 11. november 2017 fikk han sin første landskamp for  mot Makedonia.

## Priser, utmerkelser og meritter
* 2014: Seriemester i 1. divisjon
* 2014: Toppscorer i 1. divisjon
* 2017: Seriemester i 1. divisjon i Danmark

## Referanser


## Eksterne lenker
* 
* Pål Alexander Kirkevold hos Sandefjord Fotball
Virginia Henderson

**Virginia Henderson** (født 1897, død 1996) var en amerikansk sykepleier og forfatter.

Henderson  ble født i Kansas City i Missouri som det femte av åtte barn av Lucy Abbot Henderson og Daniel B. Henderson. Hun fikk interesse for sykepleie under første verdenskrig da hun som ung ønsket å hjelpe syke og skadde soldater. Hun utdannet seg som sykepleier fra hærens sykepleierskole i Washington, D.C. i 1921. Hun tok siden eksamen fra Teachers College ved Columbia University med en mastergrad i sykepleierpedagogikk.

Henderson er kjent for å ha definert sykepleierens særegne funksjon. Den er *å hjelpe individet, sykt eller friskt, i utførelsen av de gjøremål som bidrar til god helse eller helbredelse (eller til en fredfull død), noe han/hun ville ha gjort uten hjelp dersom han/hun hadde hatt tilstrekkelige krefter, vilje og kunnskaper.* Dette skal dessuten gjøres på en måte som gjør at pasienten gjenvinner uavhengighet så raskt som mulig. 

## Referanser


## Litteratur
* Kristoffersen, Nina Jahren; Nortvedt, Finn; Skaug, Eli-Anne (2005): *Grunnleggende sykepleie*, bind 4 *Teoretiske perspektiver på sykepleie*, Gyldendal Oslo. ISBN/EAN: 9788205316065
* Henderson, Virginia (1966):  *The Nature of Nursing*, New York: Macmillan Publishing
Kristoffer Hagen

**Kristoffer Hagen** (født 30. oktober 1990) er en norsk tidligere fotballspiller som er daglig leder for klubbdrift i KFUM-Kameratene Oslo. 

Han spilte i sin aktive karriere blant annet for Hamarkameratene og KFUM Oslo. Han er sønn av tidligere fotballspiller Knut Hagen.

Hagen forlot Hamarkameratene ved sesongslutt på høsten 2015 og uttalte at han ønsket å spille på et lavere nivå i Danmark.

## Referanser


## Eksterne lenker
* 
* Spillerprofil hos HamKam.no
* Spillerprofil hos Fotball.no
* Spillerprofil hos Altomfotball.no
Niklas Tilley Solhaug

**Niklas Tilley Solhaug** (født 17. juni 1989) er en norsk tidligere fotballspiller. 

Tilley Solhaug spilte sine også sine ungdomsår i HamKam, men spilte ett år for Ottestad Idrettslag i 3. divisjon i 2009.

Etter å ikke ha fått fornyet kontrakt med Hamarkameratene ved sesongslutt 2013 meldte han overgang til Asker i desember 2013.

## Referanser


## Eksterne lenker
* 
* NIFS.no – Spillerprofil hos Norsk & Internasjonal Fotballstatistikk
Årsteinbrua

**Årsteinbrua** er ei bru i Gratangen kommune i Troms. Brua krysser Gratangsfjorden mellom Årstein og Strømsnes. Den er 397 meter lang. Brua regnes som del av fylkesvei 825 selv om fortsettelsen nordover er fylkesvei 7806.

## Referanser


## Se også
* Liste over broer i Norge
* Liste over broer i Norge etter lengde

## Eksterne lenker
* Bilde av brua sett fra sørvest.
2+1-vei

**2+1-vei** viser til en type trefelts vei, med to kjørefelt i den ene retningen og ett i motsatt retning. For en optimal flyt i trafikken, blir avsnitt med to felt som regel fordelt vekselvis mellom de to kjøreretningene langs strekningen. For å lette forbikjøring av tungtrafikk blir tofeltsstrekningene i kupert terreng fortrinnsvis lagt i stigninger. Ofte er kjøreretningene skilt av en midtdeler.

I Norge er 2+1-veier et av Statens vegvesens alternativer for motortrafikkveier med en årsdøgntrafikk på 8000–12&nbsp;000 og fartsgrense på 90 km/t. Slike veier skal ha midtdeler. De er ikke motorveier, da en motorvei blant annet må ha minst to kjørefelt i hver retning.

## Andre land
### Sverige
I Sverige er to forskjellige typer 2+1-vei i bruk. Rundt 300 km er klassifisert som motortrafikkvei. Disse har planfri kryss og midtdeler, slik at de har et liknende sikkerhetsnivå som motorveier. Den andre typen har ikke planfrie kryss, i stedet har de ofte egne ventefiler for kjøretøyer som vil svinge til venstre. Disse veiene er oftest skiltet med en fartsgrense på 100 km/t og er ofte tidligere vanlige veier som har blitt ombygd med midtdeler.

### Tyskland
I Tyskland blir 2+1-veier ofte brukt som riksveier (*Bundesstraße*) for å spare arealforbruk der trafikkmengden er for liten til å bygge firefelts vei. Disse veiene har som regel ikke midtdeler eller planfrie kryss. Det stilles derfor store krav til veimarkeringene foran overgangssonene, som ofte av sikkerhetsgrunner er forholdsvis lange (tre kjørebaner der den midtre er markert som sperrefelt).

## Se også
*Møtefri vei
*Forbikjøringsfelt

## Referanser


## Eksterne lenker
* ''2+1-vägar med vajerräcke'', D-uppsats av Daniel Hylander, Karlstads universitet
Bamse

**Bamse** kan sikte til:

* Bamse (tegneserie) – verdens sterkeste bjørn
* Teddybjørn, et lekedyr som forestiller en bjørn
* Bjørnefamilien (Ursidae), gruppe av rovpattedyr med åtte arter
** Brunbjørn (*Ursus arctos*), bjørn
* Skipshunden Bamse, norsk maskot under andre verdenskrig
* Bamsefjell, fjelltopp i Dronning Maud Land
* Bamse (film fra 2022) – dansk spillefilm